fi fi fi fi en fi fr fi tr fi fi fi ru fi fi fi fi en ru ru ru nl fi ru fi en nl ru en fi fr ro fi he pt fi pt fi ru fi ru fi fa fr fi ru kk ru fr ru fi ko fi en fi nl he cs fi en ru ru ru nl ru en nl ru en fr ro en fi nl kk fi vi en ru fi ro ru ru ru fi ceb en fi ru ru he fa fr fi fi ru fi ru en es fi fi fi es es fi fi fi fi fi fi fi fi fi fi fi fi fi fi fi fi en fi fi fi tr eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi en fi fi en fi en fi fi et fi fi
Avaustutkimusta: Semi-Slaavin Anti-Moscow -variaatio – Etelä-Vantaan Shakki ry – EtVaS
Kerhoillassa päädyimme pelaamaan Henri N:n kanssa muutaman pikapelin semi-slaavin anti-moscow -variaatiota, mikä johtaa yleensä äärimmäisen monimutkaiseen asemaan jossa upseereita ja sotilaita uhraillaan puolin ja toisin ja ilman tietokonetta on usein mahdotonta erottaa parhaita siirtoja umpisurkeista.
Päätimme tutkia avausta vähän tarkemmin ja pelasimme muutamia pitkiä pelejä avauskirjallisuuden ja tietokoneen avustamana, tavoitteena ymmärtää hieman mistä tässä avauksessa on kyse. Tässä muutama peleistä ihmeteltäväksi!
Juha P – Henri N, 2018
Semi-slaavin perusasema. Nyt valkealla on kaksi pääjatkoa, e3 ja Bg5, josta valitsemme jälkimmäisen.
Musta haastaa välittömästi valkean lähetin, ja pakottaa tekemään valinnan sen tulevaisuudesta. Bxf6 Qxf6 jättäisi mustalle lähettiparin ja solidin aseman, mutta valkealla olisi kehitysetu.
Musta on onnistunut voittamaan sotilaan, mutta vastapainoksi hänen sotilasasema on riekaleina ja kuninkaalle voi olla vaikeaa löytää suojaa. Valkean asema on solidi, valkealla on keskusta hallussa ja hän on edellä kehityksessä. Valkean ajatus on pyrkiä avaamaan asemaa pelaamalla jossain vaiheessa a4, b3, d5, h4 tai jokin kombinaatio näistä.
Nyt valkealla on kaksi mielenkiintoista tapaa jatkaa. Pääjatko on Nxd7, mutta mahdollista on myös yllättävä Nxf7!?, joka nähtiin mm. 2018 kandidaattiturnauksessa pelissä Alexander Grischuk – Ding Liren. Tässä pelissä mentiin pääjatkon mukaan, ja seuraavassa pelissä päätimme tutkia tuota uhrausta.
Valkea estää mustan linnoittautumisen. Musta valmistelee c6-c5 murtoa keskustaan.
Valkea yrittää rikkoa mustan sotilasasemaa daamisivustalla, ja musta vastaa iskulla keskustaan.
Valkea aktivoi lähettinsä joka ei ollut parhaimmillaan e2:ssa. Musta nappaa toisen sotilaan, ja nyt päästään tälle avaukselle tyypilliseen pelitapaan jossa sotilaita ja upseereita ei kovin tarkkaan lasketa.
Yllättäen e5 on ainoa siirto valkealle joka ei häviä peliä! Jos valkea ryhtyy pelastamaan ratsua (esim. Ne2), musta vaihtaa upseereita pelaamalla Ne5 ja on selvästi vahvemmassa asemassa kahden sotilaansa turvin. Musta puolestaan ei voi lyödä valkean ratsua: cxb3, e6, Ne5 (fxe6, Bh5X!!), e7, ja musta on pahassa pulassa.
Nyt musta puolestaan uhrasi ratsun päästäkseen linnaan. Mustalla on kuitenkin kolme sotilasta kompensaationa.
Mustalla on kolme vaarallisen näköistä vapaasotilasta, ja valkean ratsun on vaikea löytää ruutuja. Valkealla on kuitenkin jälleen uskomaton tapa jatkaa peliä!
Musta ei voi lyödä ratsua, koska Qd7+ olisi erittäin vahva valkealle.
Nyt valkean lähetti ja torni hallitsevat hienosti d-linjaa. Musta ei missään vaiheessa voi lyödä daamillaan ratsua c3:sta, koska valkean torni pääsisi tunkeutumaan seiskariville.
Tässä vaiheessa todettiin että mustan peli on menetetty. Valkealla on upseerin etu ja mustan sotilaat eivät pääse etenemään. Käytännön pelissä varmasti olisi vielä paljon mahdollisuuksia, mutta päätimme tässä jättää pelin tähän. Peli voisi jatkua esim. näin: Qf7, Rb6, Bf3, Rxb8, Rxb8, Qe3, Rf8, Qxc5, Qf4, Re7+, Bxf3, Qxf3, Qd4+, Kg6, Rxf7, Qxf7, Kxg2 ja valkea voittanee pelin. Toisessa pelissä päätimme tutkia Nxf7 -muunnelmaa.
Juha P – Henri N, 2018
Valkea uhraa ratsun saadakseen hyökkäyksen mustan kuningasta vastaan. Ajatuksena on ajaa mustan ratsu pois f6:sta, ja sen jälkeen hyökätä esim. Ne4-d6, Bh5 ja tuoda daami joko g4:ään tai g6:een.
Nyt valkea voisi jatkaa esim Nd6 tai Bh5+ ideoilla, mutta mitään välitöntä voittoa sitä kautta ei ole näköpiirissä. Samanaikaisesti valkea voi myös hyökätä mustan daamisivustan sotilaita vastaan.
Musta haastaa valkean lähetin välittömästi. Nyt valkealla olisi yllättävä ja pakottava tasapelijatko: Bxe6!, Kxe6, Qd3, Ne7 (ainoa!), f4 (ainoa!), Nxe5 (ainoa!), fxe5, Raf8, Qe3, c2, Rf6+!!, Kd7, e6+ Kd8, Rf7, Rxf7, Nxf7+, Kc8, Nd6+, Kd8 ja tasapeli ikuisella shakilla! Päätimme kuitenkin jatkaa peliä Bxh5:llä ja katsoa mitä sieltä löytyy.
Musta haluaisi pelata c6-c5 ja avata pitkän diagonaalin lähetti-daami -patterille.
Mustan c-sotilas onkin yllättäen ihan varteenotettava peluri!
Tässä vaiheessa kone sanoo että tasapeli on paras lopputulos kummallekin pelaajalle, mutta ne tavat miten tästä tasapeliin päästään on melko mielenkiintoisia…! 🙂
Rd2!   Bxd2   (valkea uhraa koko tornin saadakseen ikushakin. Toinen mahdollinen jatko olisi: Rxd5, Qxf2+! (ainoa!), Rxf2, c1Q+, Kh2, Rxf2, Nf5+! Rxf5, Bd5+, Kd8, Be5+! exd5, Qd6+, Ke8, Qe6+, Kd8 ja tasapeli)
Bg3   Rxf2   (valkea uhkasi mattia Bh4X. Nyt siirto ei enää toimi koska musta pelaisi Rf6+ ja matittaisi valkean 20 siirrossa!)
Nd6+   Kd8   ja tasapeli
Nämä kaksi peliä oli vasta pintaraapaisu näistä variaatioista, ja monessa kohdassa löytyy aivan uskomattomia ideoita puolin ja toisin. Paljon on myös tilanteita jossa molempien pelaajien pitää löytää useampi ainoa siirto pelin jatkamiseksi, tai muuten tulee välitön tappio.
Onnea matkaan jos päätät kokeilla näitä laudan ääressä kunnon pelissä! 🙂
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Edellinen artikkeliEdellinen MatSK voitti joukkueblixtit, EtVaS kahdeksas
Seuraava artikkeliSeuraava EtVaSin juniorit vahvoilla nappulakisoissa
Etelä-Vantaan Shakki ry - EtVaS
Already have a WordPress.com account? Log in now.
Etelä-Vantaan Shakki ry - EtVaS
View post in Reader
%d bloggaajaa tykkää tästä: